Rikunarita-ORG/Wikinium huggingface dataset:
# પાપુઆ ન્યૂ ગિની

| ઇન્ડિપેન્ડન્ટ સ્ટેટ ઓફ પાપુઆ ન્યૂ ગિની * *Independen Stet bilong Papua Niugini*  (Tok Pisin)
* *Independen Stet bilong Papua Niu Gini*  (Hiri Motu)
 |
| --- |
|
ધ્વજ

રાજચિન્હ

 |
| **સૂત્ર: '**વિવિધતામાં એકતા' |
| **રાષ્ટ્રગીત:**"ઓ અરાઇઝ, ઓલ યુ સન્સ"Duration: 58 seconds.0:58

---

**શાહી ગીત:**"ગોડ સેવ ધ કિંગ" Duration: 50 seconds.0:50 |
|   પાપુઆ ન્યૂ ગિની નું સ્થાન  (green) |
| રાજધાની and largest city | પોર્ટ મોરેસ્બી ﻿ / ﻿ |
| અધિકૃત ભાષાઓ | * અંગ્રેજી
* હિરી મોટુ
* સાઇન લેન્ગ્વેજ
* ટોક પિસિન
 |
| **સ્થાનિક મૂળ ભાષાઓ** | ૮૫૧ ભાષાઓ |
| વંશીય જૂથો  | * પાપુઅન
 |
| ધર્મ (૨૦૧૧ની વસ્તી ગણતરી) | * + 95.5% ખ્રિસ્તી
		- 64.3% પ્રોટેસ્ટન્ટ સંપ્રદાય
		- 26.0% કેથલિક સંપ્રદાય
		- 5.2% અન્ય ખ્રિસ્તી સંપ્રદાયો
* 3.1% અવ્યાખ્યાયિત
* 1.4% અન્ય / કોઈ નહીં
 |
| લોકોની ઓળખ | પાપુઆ ન્યૂ ગિની • પાપુઅન |
| સરકાર | એકસદની સંસદિય લોકશાહી |
|  |
| • રાજા  | ચાર્લ્સ તૃતિય |
| • ગવર્નર જનરલ  | બોબ ડાડે |
| • વડાપ્રધાન  | જેમ્સ મરાપે |
|  |
| સંસદ | રાષ્ટ્રીય સંસદ |
| સ્વતંત્રતા ઑસ્ટ્રેલિયા પાસેથી |
|  |
| • પાપુઆ અને ન્યૂ ગિની એક્ટ ૧૯૪૯  | ૧ જુલાઇ ૧૯૪૯ |
| • ઘોષિત અને સ્વીકૃત  | ૧૬ સપ્ટેમ્બર ૧૯૭૫ |
|  |
| વિસ્તાર |
| • કુલ | 462,840 km2 (178,700 sq mi) (54th) |
| • જળ (%) | 2 |
| વસ્તી |
| • 2021 અંદાજીત |  11,781,559 (81st) |
| • 2011 વસ્તી ગણતરી | 7,257,324 |
| • ગીચતા | 15/km2 (38.8/sq mi) (201st) |
| GDP (PPP) | 2023 અંદાજીત |
| • કુલ |  $41.785 billion (124th) |
| • Per capita |  $3,403 (145th) |
| GDP (nominal) | 2023 અંદાજીત |
| • કુલ |  $31.692 billion (110th) |
| • Per capita |  $2,581 (129th) |
| જીની (2009) | 41.9 medium |
| માનવ વિકાસ દર (HDI) (2022) |  0.568 medium · 154th |
| ચલણ | કિના (PGK) |
| સમય વિસ્તાર | UTC+10, +11 (પાપુઆ ન્યૂ ગિની માનક સમય) |
| વાહન દિશા | ડાબે |
| ટેલિફોન કોડ | +675 |
| ઇન્ટરનેટ ડોમેઇન (TLD) | .pg |

**પાપુઆ ન્યૂ ગિની**, અધિકૃત રીતે **પાપુઆ ન્યૂ ગિનીનું સ્વતંત્ર રાજ્ય**,
ઓસ્ટ્રેલિયા ખંડ (ઓશનિયા)માં આવેલો એક દેશ છે જે ન્યૂ ગિની દ્વિપના પૂર્વ તરફના અડધા ભાગ અને તેના મેલનેશિયા (ઑસ્ટ્રેલિયાની ઉત્તરે આવેલો પ્રશાંત મહાસાગરનો નૈઋત્ય પ્રદેશ)માં આવેલા ટાપુઓનો બનેલો છે. તેની એક માત્ર જમિની સરહદ તેની પૂર્વે આવેલા ઇન્ડોનેશિયા સાથે આવેલી છે અને તે ઉપરાંત તેના નજીકના પડોશી દેશોમાં દક્ષિણે ઑસ્ટ્રેલિયા અને પૂર્વમાં સોલોમન આઇલેન્ડનો સમાવેશ થાય છે. તેના દક્ષિણ તિરે આવેલું બંદર પોર્ટ મોરેસ્બી ત્યાંની રાજધાની છે. 462,840 km2 (178,700 sq mi) વિસ્તાર ધરાવતો પાપુઆ ન્યૂ ગિની દુનિયાનો ત્રીજા ક્રમનો સૌથી મોટો ટાપુ દેશ છે.

૧૮૮૦માં આ વિસ્તાર ઉત્તરમાં જર્મન ન્યૂ ગિની અને દક્ષિણમાં બ્રિટિશ ટેરિટરી ઓફ પાપુઆમાં વિભાજીત હતો. પ્રથમ વિશ્વ યુદ્ધ પછી હાલના પાપુઆ ન્યૂ ગિનીનો સમગ્ર વિસ્તાર ઓસ્ટ્રેલિયાના આધિપત્ય હેઠળ આવ્યો જે લિગ ઓફ નેશન્સના પ્રભાવના કારણે જર્મન કોલોની હોવાને કારણે બન્યો હતો. દ્વિતિય વિશ્વ યુદ્ધ દરમ્યાન આ દેશ સતત યુદ્ધમાં જોતરાયેલો રહ્યો હતો. ૧૯૭૫માં પાપુઆ ન્યૂ ગિની રાષ્ટ્રમંડળ (કોમનવેલ્થ) ભૂમિ તરીકે સ્વતંત્ર થયો અને બ્રિટનના શાહી પરિવારના આધિપત્ય હેઠળના સ્વતંત્ર દેશોની યાદિમાં ઉમેરાયો. ૨૦૨૨માં બ્રિટનની રાણી એલિઝાબેથ દ્વિતિયના નિધન પછી રાજા ચાર્લ્સ તૃતિય અહીંના રાજા બન્યા.

## નોંધ

## સંદર્ભ
# બર્ટ્રાન્ડ રસેલ

| બર્ટ્રાન્ડ રસેલ |
| --- |
|  |
| જન્મની વિગત | બર્ટ્રાન્ડ આર્થર વિલીયમ રસેલ (1872-05-18)૧૮ મે ૧૮૭૨ ટ્રેલેક, મૉનમથશાયર, યુનાઇટેડ કિંગડમ |
| મૃત્યુ | ૨ ફેબ્રુઆરી ૧૯૭૦(૧૯૭૦-૦૨-૦૨) (ઉંમર 97) Penrhyndeudraeth, Caernarfonshire, વૅલ્સ, યુનાઇટેડ કિંગડમ |
| રાષ્ટ્રીયતા | બ્રિટિશ |
| શિક્ષણ | ટ્રિનિટિ કૉલેજ, કેંબ્રીજ (બી. એ., ૧૮૯૩) |
| પુરસ્કારો | * દ મૉર્ગન મેડલ (૧૯૩૨)
* સિલ્વેસ્ટર મેડલ (૧૯૩૪)
* સાહિત્યનું નોબેલ પારિતોષિક (૧૯૫૦)
* કેલીંગ પ્રાઇઝ (૧૯૫૭)
* જેરુસલેમ પ્રાઇઝ (૧૯૬૩)
 |
|  |
| Era | ૨૦મી સદીનું તત્ત્વજ્ઞાન |
| Region | પશ્ચિમી તત્ત્વજ્ઞાન |
| Institutions | ટ્રિનિટિ કૉલેજ, કેંબ્રીજ, લંડન સ્કૂલ ઑફ ઇકૉનોમિક્સ |
| Main interests | * પ્રમાણશાસ્ત્ર
* નીતિશાસ્ત્ર
* તર્કશાસ્ત્ર
* ગણિતશાસ્ત્ર
* તત્તજ્ઞાન
* ભાષાનું તત્ત્વજ્ઞાન
* તર્કશાસ્ત્રનું તત્ત્વજ્ઞાન
* ગણિતનું તત્ત્વજ્ઞાન
* ધર્મનું તત્ત્વજ્ઞાન
* વિજ્ઞાનનું તત્ત્વજ્ઞાન
 |
|  |
| હસ્તાક્ષર |
|  |

**બર્ટ્રાન્ડ આર્થર વિલીયમ રસેલ** (૧૮ મે ૧૮૭૨ – ૨ ફેબ્રુઆરી ૧૯૭૦) સુપ્રસિદ્ધ બ્રિટિશ તત્ત્વચિંતક, ગણિતજ્ઞ, શાંતિવાદી વિચારક અને લેખક હતા. તેમની ગણના વીસમી સદીના સૌથી વધુ પ્રભાવક બૌદ્ધિક અને બહુશ્રુત લેખકોમાં થાય છે. તેમના સાહિત્યિક પ્રદાન માટે તેમને ૧૯૫૦ના વર્ષનું સાહિત્યનું નોબેલ પારિતોષિક એનાયત થયું હતું. રસેલે ગણિતશાસ્ત્ર, તર્કશાસ્ત્ર, સમાજશાસ્ત્ર, ઈતિહાસ, શિક્ષણ, ધર્મ, નીતિ, આંતરરાષ્ટ્રીય અને રાષ્ટ્રીય રાજકારણ જેવા અનેક વિષયો પર ૪૦થી વધુ પુસ્તકો લખ્યા છે.

તેઓ મુક્ત વ્યાપાર, મહિલા-મતાધિકાર જેવા એ સમયના બ્રિટનના રાજકારણ વિષયક મુદ્દાઓથી માંડીને વિશ્વશાંતી, સમાજવાદ, અણુ-નિ:શસ્ત્રીકરણ, યુનાઇટેડ સ્ટેટ્સ ઓફ અમેરિકાના પ્રમુખ જૉન કૅનેડીની હત્યા, વિયેટનામ યુદ્ધ જેવા આંતરરાષ્ટ્રીય રાજકારણના મુદ્દાઓની છણાવટ કરનાર ચિંતનશીલ અને સક્રીય લેખક હતા.

## શરુઆતનું જીવન

બર્ટ્રાન્ડ રસેલનો જન્મ ૧૮ મે ૧૮૭૨ના રોજ ઇંગ્લેન્ડના રેવન્સક્રોફ્ટમાં થયો હતો. તેઓ એક ઉમરાવ પરિવારમાં જન્મ્યા હતા. તેમના પિતા વાઇકાઉન્ટ એમ્બરલી લૉર્ડ જ્હોન રસેલના પુત્ર હતા. જ્હોન રસેલ બે વખત ઇંગ્લેન્ડના વડાપ્રધાન બન્યા હતા.

## કાર્ય

રસેલે પોતાની કારકિર્દીની શરૂઆત ગણિતશાસ્ત્રથી કરી હતી; પરંતુ ધીમે ધીમે તેઓ તત્ત્વજ્ઞાન, તર્કશાસ્ત્ર તરફ અને રાજકીય તથા સામાજિક ચિંતન તરફ વળ્યા હતા. ૧૯૦૩માં રસેલે તત્ત્વચિંતક તરીકે પોતાનો પહેલો ગ્રંથ *પ્રિન્સિપલ્સ ઑવ્ મૅથેમૅટિક્સ* લખ્યો. એ પછી સતત એક દાયકાના અભ્યાસ બાદ આલ્ફ્રેડ નૉર્થવ્હાઇટની સાથે તેમણે *પ્રિન્સિપિયા મૅથેમૅટિકા*ના ત્રણ ગ્રંથો લખ્યા, જે અનુક્રમે ૧૯૧૦, ૧૯૧૨ અને ૧૯૧૩માં પ્રગટ થયા. *પ્રિન્સિપિયા મૅથેમૅટિકા*માં રસેલે ગણિતશાસ્ત્રને તર્કશાસ્ત્ર સાથે સાંકળીને સૈદ્ધાંતિક ચર્ચા કરી છે. આ ગ્રંથોની આધુનિક ગણિતશાસ્ત્ર, તર્કશાસ્ત્ર અને તત્ત્વજ્ઞાન પર ઊંડી અસર પડેલી છે.

## સંદર્ભો

## બાહ્ય કડિઓ

* ગુજરાતી વિશ્વકોશમાં બર્ટ્રાન્ડ રસેલ.
* બર્ટ્રાન્ડ રસેલ - સર્જન અથવા તેમના વિશે વધુ માહિતી ઇન્ટરનેટ અર્કાઇવ પર
# સૈન્ય

૧૯૦૫ માં ભારતીય શીખ સૈનિકો અખંડ ભારતના ખાઇબર પખ્તુન્વા ખાતે
**સૈન્ય** અથવા **લશ્કર** અથવા **સેના** એ એક સશસ્ત્ર સંગઠન છે કે જે દેશ અથવા તેના નાગરિકો અથવા કોઈપણ સરકાર અને તેનાથી સંબંધિત લોકોના હિતો અને ઉદ્દેશો વધારવા અને સુરક્ષિત કરવા માટે જીવલેણ શક્તિનો ઉપયોગ કરવાની ક્ષમતા ધરાવે છે. સેનાનું કામ દેશ અને નાગરિકોનું રક્ષણ કરવું, તેમના દુશ્મનો પર હુમલો કરવો અને દુશ્મનોનો પીછો કરવો છે. લશ્કરી જવાબદારીઓ વિવિધ રુપમાં બદલાઈ પણ શકે છેઆ અને કેટલાક સ્થળોએ લશ્કરને અલગ અલગ કામ અપાય છે. કેટલાક સ્થળો અને સમયમાં સૈન્યનો ઉપયોગ વિશેષ રાજકીય વિચારધારાને પ્રોત્સાહન આપવા, વ્યવસાયિક હિતો અને કંપનીઓને લાભ આપવા માટે, વસ્તી વૃદ્ધિને રોકવા, ઇમારતો અને રસ્તાઓ બનાવવા માટે, કટોકટીને ટાળવા માટે કે તેનો અમલ કરવા માટે, સામાજિક વ્યવહારમાં અને વિશેષ સ્થાનોમાં ભાગ લેવા માટે થાય છે. પરંતુ અમુક સ્થળોએ તેની સુરક્ષા પણ કરવામાં આવી છે. વ્યાવસાયિક સૈનિક બનવાની પરંપરા લેખિત ઇતિહાસ કરતા ઘણી જૂની હોવાનું મનાય છે.

## શાખાઓ

પરંપરાગત રીતે, સૈન્યના ત્રણ ભાગ હોય છે:

* થળસેના - જે પૃથ્વી પર લડે છે અને સામાન્ય રીતે ટેન્ક, બૉમ્બ અને મિસાઈલ નો ઉપયોગ કરે છે.
* નૌકાદળ - જે સમુદ્રો, તળાવો અને નદીઓ પર લડે છે અને સામાન્ય રીતે સબમરીન, લડાકુ જહાજ અને જળસંબંધી શસ્ત્રોનો ઉપયોગ કરે છે.
* વાયુદળ - જે વિમાનો દ્વારા આકાશમાં લડે છે.

## ભારતમાં સૈન્યનો ઈતિહાસ

ભારતમાં સૈન્યનો ઈતિહાસ એ સૌથી જૂનો છે. ભારતમાં સૌથી પહેલા નોંધાયેલા યુદ્ધમાં હિંદુ આર્ય રાજા સુદાસે સામા પક્ષે રહેલા ૧૦ રાજાઓ અને તેમના સહયોગીઓના ગઠબંધનને હરાવ્યા હતા. ભારતના લોહ યુગ દરમિયાન, નંદ અને મૌર્ય રાજાઓ જોડે વિશ્વનું સૌથી મોટું સૈન્ય હતું જેમાં ૬૦૦૦૦ પાયદળ, ૩૦૦૦૦ ઘોડેસવાર, ૮૦૦૦ રથ સારથિઓ અને ૯૦૦૦ હાથીઓ નો સમાવેશ થતો હતો.

અત્યારની ભારતીય સેનાના મૂળ ઈસ્ટ ઈન્ડીયા કંપનીમાં રહેલા છે જ્યારે અંગ્રેજોએ પોતાનો વિસ્તાર વધારવા, કર ઉઘરાવવા, લૂંટફાટ કે પછી જનતાનું શોષણ કરવા માટે ૧૭૭૬માં બંગાળના કોલકાતા ખાતે બનાવી હતી. ત્યારબાદ એમાં વિવિધ સમૂહોનો સમાવેશ કરતો ગયો અને અલગ અલગ રેજિમેન્ટનું નિર્માણ કરવામાં આવ્યું. જે પાછળથી બ્રિટીશ સામ્રાજ્ય (વિક્ટોરિયા શાસના) દરમિયાન બ્રિટીશ ઈન્ડીયન આર્મી બની અને પછીથી ભારતની આઝાદી પછી તે જ ભારતીય સેના બની. ભારતના રાષ્ટ્રપતિને સૈન્યની ત્રણેય પાંખના વડા કહેવામાં આવે છે. હાલમાં ભારતીય સેના પાસે ૧,૧૨૯,૦૦૦ સક્રીય અને ૯૬૦,૦૦૦ આરક્ષિત (રીઝર્વડ) સૈનિકો છે જે તેને સંપૂર્ણ વિશ્વની બીજા ક્રમ પરની સેના બનાવે છે. જો કે, પહેલા ક્રમે ચીન ૧,૬૦૦,૦૦ સક્રિય અને ૫૦૦,૦૦૦ આરક્ષિત સૈનિકો સાથે ગણાય છે.

## સંદર્ભો